«Ḥader kan ad terred di lbal-im ad d-yass wass ad kem-iḥmileɣ, zeɛma ad teḍru yid-neɣ am usaru n tidet, xas akk ur ssefraḥ ara iman-im, axṭer mi temmut setti, yeqreṣ ṭbel, yekfa wurar. Ehihh wali ziɣ ar sidi amek yettxemmim ! Dacu akka ɛni tḥesbeḍ iman-ik ad akiniɣ yiwet n tɣawsa, mačči imi iyi-d-twalaḍ susmeɣ, ad tɣilleḍ rɣiɣ fell-ak. (...)Wamag fell-ak kečč ur tesɛiḍ d acu iyi-cerken yid-k akken ad sfesdeɣ ddunit-iw fell-ak ihi xas ssers iman-ik, ur ttcuffu ara aqendur-ik. (...) Teqqim akken Taninna s tɛabuḍṭ imeḥqen (...) ur tufi s wacu ara tt-tsebber allen myuṭṭafent di rrebɛa rrant-tt i lwaɛd n yimeṭṭi, ala tid ara yerẓen lqid n wuzzal s wayes i yeqqen wul n Tninna» sb.86